**KRITERIJI ZA BODOVANJE**

Ovim Kriterijima za bodovanje uređuje se bodovanje podnesenih prijava na Javni natječaje za dodjelu posebnih sredstava za razvoj novih tehnologija i poslovnih procesa u cilju zapošljavanja i održavanja zaposlenosti osoba s invaliditetom kod poslodavaca koji obavljaju gospodarsku djelatnost na otvorenom tržištu rada ili kod osoba s invaliditetom koje se samozapošljavaju i obavljaju gospodarsku djelatnost na otvorenom tržištu rada (u daljnjem tekstu: Javni natječaj), te podnesenih prijava na Javni natječaj za dodjelu posebnih sredstava za razvoj novih tehnologija i poslovnih procesa u cilju zapošljavanja i održavanja zaposlenosti osoba s invaliditetom kod neprofitnih organizacija koje obavljaju dio gospodarske djelatnosti na otvorenom tržištu rada (u daljnjem tekstu: Javni natječaj).

Predstavnici Zavoda za vještačenje, profesionalnu rehabilitaciju i zapošljavanje osoba s invaliditetom boduju pristigle potpune i pravovremeno podnesene prijave prema slijedećim kriterijima:

|  |  |  |  |
| --- | --- | --- | --- |
| **Kriterij za ocjenjivanje** | **Minimalni broj bodova**  | **Maksimalni broj bodova**  | **Izvor za ocjenjivanje** |
| **I. Unapređenje poslovanja razvojem novih tehnologija i poslovnih procesa**1 | **5** | **35** | Poslovni plan i točka VII. Zahtjeva za dodjelu posebnih sredstava |
| I.1. proširenje djelatnosti (DA=5 bodova; NE=0 bodova) |
| I.2. uvođenje nove djelatnosti (DA=5 bodova; NE=0 bodova) |
| I.3. proširenje proizvodnog asortimana (DA=5 bodova; NE=0 bodova) |
| I.4. plasman novog proizvoda na tržište (DA=5 bodova; NE=0 bodova) |
| I.5. proširenje postojećih usluga (DA=5 bodova; NE=0 bodova) |
| I.6. uvođenje novih usluga (DA=5 bodova; NE=0 bodova) |
| I.7. unapređenje proizvodnje postojećih proizvoda radi plasmana na nova tržišta (DA=5 bodova; NE=0 bodova) |
| 1prijava koja dobije 0 bodova isključuje se iz postupka bodovanja kao prijava koja ne ispunjava kriterij iz točke 4.1. javnog natječaja, te se ne provodi daljnje ocjenjivanje |
| **II. Održavanje zaposlenosti i novog zapošljavanja**2 | **6** | **10** | Poslovni plan i točka VII. Zahtjeva za dodjelu posebnih sredstava |
| II.1. održavanje zaposlenosti već zaposlenih osoba s invaliditetom3 u periodu od najmanje 24 mjeseca (održat će zaposlenost već zaposlenih osoba s invaliditetom=5 bodova; nema zaposlene osobe s invaliditetom=1 bod; neće održati zaposlenost već zaposlenih osoba s invaliditetom=0 bodova) |
| II.2. zapošljavanje novih osoba s invaliditetom, te održavanje zaposlenosti tih osoba u periodu od najmanje 24 mjeseca (DA=5 bodova; NE=0 bodova) |
| 2prijava koja dobije manje od 6 bodova isključuje se iz postupka bodovanja kao prijava koja ne ispunjava kriterij iz točke 4.2. javnog natječaja, te se ne provodi daljnje ocjenjivanje |
| 3uključujući i održavanje samozaposlenosti osobe s invaliditetom |
| **III. Samoodrživost projekta tijekom provedbe projekta**4 | **6** | **10** | Poslovni plan i Obrazac proračuna troškova projekta |
| III.1. osiguranje pokrića troškova rada osoba s invaliditetom (DA=5 bodova; NE=0 bodova) |
| III.2. osiguranje pokrića prihvatljivih troškova projekta većih od maksimalnog iznosa bespovratnih sredstava i osiguranje pokrića neprihvatljivih troškova projekta (nije osigurano pokriće=0 bodova; osigurano je pokriće=5 bodova; prihvatljivi troškovi projekta nisu veći od maksimalnog iznosa bespovratnih sredstava pa ne postoji potreba za pokrićem=1 bod) |
| 4prijava koja dobije manje od 6 bodova isključuje se iz postupka bodovanja kao prijava koja ne ispunjava kriterij iz točke 4.3. javnog natječaja, te se ne provodi daljnje ocjenjivanje |
| **IV. Planiranje zapošljavanja i održavanje zapošljavanja većeg broja osoba s invaliditetom u odnosu na ukupan održiv broj radnika** | **1** | **10** | Izjava o nepostojanju nepodmirenih obveza prema radnicima, te o ukupnom broju zaposlenih osoba s invaliditetom;Očevidnik zaposlenih osoba s invaliditetom (ako je primjenjivo);Poslovni plan; točka VII. Zahtjeva za dodjelu posebnih sredstava; Godišnje financijsko izvješće za prethodnu godinu*- prilikom izračuna u ukupan broj radnika i ukupan broj već zaposlenih osoba s invaliditetom uračunati i planirani broj novozaposlenih osoba s invaliditetom*  |
| - udio ukupnog planiranog broja zapošljavanja i održavanja zapošljavanja osoba s invaliditetom u ukupnom održivom broju radnika manji od 10% = 1 bod |
| - udio ukupnog planiranog broja zapošljavanja i održavanja zapošljavanja osoba s invaliditetom u ukupnom održivom broju radnika 10% do 19,99% = 2 boda |
| - udio ukupnog planiranog broja zapošljavanja i održavanja zapošljavanja osoba s invaliditetom u ukupnom održivom broju radnika 20% do 29,99% = 3 boda |
| - udio ukupnog planiranog broja zapošljavanja i održavanja zapošljavanja osoba s invaliditetom u ukupnom održivom broju radnika 30% do 39,99% = 4 boda |
| - udio ukupnog planiranog broja zapošljavanja i održavanja zapošljavanja osoba s invaliditetom u ukupnom održivom broju radnika 40% do 49,99% = 5 bodova |
| - udio ukupnog planiranog broja zapošljavanja i održavanja zapošljavanja osoba s invaliditetom u ukupnom održivom broju radnika 50% do 59,99% = 6 bodova |
| - udio ukupnog planiranog broja zapošljavanja i održavanja zapošljavanja osoba s invaliditetom u ukupnom održivom broju radnika 60% do 69,99% = 7 bodova |
| - udio ukupnog planiranog broja zapošljavanja i održavanja zapošljavanja osoba s invaliditetom u ukupnom održivom broju radnika 70% do 79,99% = 8 bodova |
| - udio ukupnog planiranog broja zapošljavanja i održavanja zapošljavanja osoba s invaliditetom u ukupnom održivom broju radnika 80% do 89,99% = 9 bodova |
| - udio ukupnog planiranog broja zapošljavanja i održavanja zapošljavanja osoba s invaliditetom u ukupnom održivom broju radnika 90% i više = 10 bodova |
| **V. Doprinos projekta** – **povećanje prihoda**5 | **1** | **5** | Poslovni plan (projekcija računa dobiti i gubitka ili dohotka ili viška/manjka prihoda nad rashodima) |
| - projekt doprinosi povećanju prihoda od prodaje roba ili usluga u razdoblju 2020.-2024. godina (ne pridonosi povećanju=0 bodova; pridonosi povećanju do 5%=1 bod; pridonosi povećanju od 5-10%=3 boda; pridonosi povećanju većem od 10%=5 bodova) |
| 5prijava koja dobije 0 bodova isključuje se iz postupka bodovanja kao prijava čiji projekt ne doprinosi povećanju prihoda od poslovanja, te se ne provodi daljnje ocjenjivanje |
| **VI. Doprinos projekta** – **povećanje zaposlenosti osoba s invaliditetom** | **1** | **5** | Poslovni plan; točka VII. Zahtjeva za dodjelu posebnih sredstava |
| - projekt doprinosi povećanju zaposlenosti osoba s invaliditetom (povećanje za 1 osobu s invaliditetom=1 bod; povećanje za 2 osobe s invaliditetom=2 boda; povećanje za 3 osobe s invaliditetom=3 boda; povećanje za 4 osobe s invaliditetom=4 boda; povećanje za 5 i više osoba s invaliditetom=5 bodova) |
| **VII. Financijska održivost projekta** | **0** | **4** | Poslovni plan |
| - obrazložen je način financiranja post-projektnih aktivnosti za buduće materijalne i operativne troškove predloženog ulaganja (u potpunosti=4 boda; djelomično=2 boda; nije obrazloženo=0 bodova)  |
| **VIII. Komercijalna održivost projekta** | **0** | **16** | Poslovni plan |
| VIII.1. analizirani su vanjski i unutarnji čimbenici projekta (u potpunosti=4 boda; djelomično=2 boda; nije analizirano=0 bodova) |
| VIII.2. ciljana tržišta su identificirana i prikazana na realan i relevantan način (u cijelosti=4 boda; djelomično=2 boda; nedovoljno dobro=0 bodova) |
| VIII.3. opisane su razlike i prednosti u odnosu na konkurenciju (u potpunosti=4 boda; djelomično=2 boda; nije adekvatno opisano=0 bodova) |
| VIII.4. postojanje potražnje na tržištu identificirano je na realan i relevantan način (postoji dokaz interesa tržišta=4 boda; postoje naznake interesa tržišta=2 boda; nije dokazan interes tržišta=0 bodova) |
| **IX. Financijski kapacitet podnositelja prijave** | **0** | **8** | Poslovni plan |
| IX.1. Poslovni prihodi podnositelja prijave u 2018. godini u odnosu na ukupnu vrijednost projekta (poslovni prihodi veći od 50%=2 boda; poslovni prihodi od 30-50%=1 bod; poslovni prihodi manji od 30%=0 bodova) |
| IX.2. Neto profitna marža u 2018. godini (veća od 5%=2 boda; od 3 do 5%=1 bod; manja od 3%=0 bodova) |
| IX.3. Koeficijent tekuće likvidnosti u 2018. godini (veći od 1,2=2 boda; od 1,0 do 1,2=1 bod; manji od 1,0=0 bodova) |
| IX.4. Koeficijent zaduženosti u 2018. godini (manji od 0,4=2 boda; od 0,4 do 0,6=1 bod; veći od 0,6=0 bodova) |
| **X. Osigurana pristupačnost – poslovni prostori i oprema/sredstva za rad prilagođeni za rad osoba s invaliditetom** | **0** | **8** | Poslovni plan |
| - postojeći poslovni prostori (prilagođeni=2 bod; djelomično prilagođeni=1 bod; neprilagođeni=0 bodova) |
| - prilagođavanje poslovnih prostora kroz projekt (potpuno prilagođavanje=2 bod; djelomično prilagođavanje=1 bod; neće se prilagođavati=0 bodova) |
| - postojeća oprema/sredstva (prilagođena=2 boda; djelomično prilagođena=1 bod; neprilagođena=0 bodova) |
| - oprema/sredstva koja se nabavlja kroz projekt (prilagođena= 2 boda; djelomično prilagođena=1 bod; neprilagođena=0 bodova) |

Maksimalni broj bodova koji se može dodijeliti je 111 bodova.

Posebna sredstva (bespovratna potpora) mogu biti dodijeljena samo za one prijave u kojima su kriteriji za ocjenjivanje I., II., III. i V. ostvarili najmanje minimalni broj bodova i te se prijave smatraju prihvatljivim prijavama za dodjelu posebnih sredstava.

Ukoliko je ukupan iznos sredstava koji se može odobriti temeljem prihvatljivih prijava veći od iznosa sredstava koji se dodjeljuje po javnom natječaju, prednost imaju prihvatljive prijave s većim brojem bodova. Ako više prihvatljivih prijava ima isti broj bodova, prednost imaju prihvatljive prijave koje su ranije zaprimljene.